เรือบรรทุกเครื่องบินชั้นนิมิตซ์

เรือบรรทุกเครื่องบินชั้นนิมิตซ์ () เป็นชั้นเรือบรรทุกเครื่องบินพลังงานนิวเคลียร์จำนวนสิบลำที่ยังคงประจำการในกองทัพเรือสหรัฐ เรือนำของชั้นตั้งชื่อตามจอมพลเรือเชสเตอร์ ดับเบิลยู. นิมิตซ์ ผู้บัญชาการทัพเรือแปซิฟิกของสหรัฐในช่วงสงครามโลกครั้งที่สอง ผู้ซึ่งเป็นนายทหารกองทัพเรือสหรัฐคนสุดท้ายที่ยังมีชีวิตอยู่ซึ่งดำรงยศดังกล่าว ด้วยความยาวตลอดลำ  และมีระวางขับน้ำเต็มที่มากกว่า 100,000 ลองตัน (100,000 ตัน) ทำให้ชั้นนิมิตซ์เป็นเรือรบที่มีขนาดใหญ่ที่สุดที่ถูกสร้างขึ้นและประจำการอยู่จนกระทั่งยูเอสเอส เจอรัลด์ อาร์. ฟอร์ดเข้าประจำการในทัพเรือเมื่อ ค.ศ. 2017

แทนที่จะใช้ระบบขับเคลื่อนด้วยกังหันแก๊สหรือดีเซล–ไฟฟ้าอย่างที่ใช้ในเรือรบสมัยใหม่หลายลำ เรือบรรทุกเครื่องบินชั้นนี้ใช้เครื่องปฏิกรณ์น้ำแรงดัน A4W สองตัว เครื่องปฏิกรณ์เหล่านี้ผลิตไอน้ำเพื่อขับเคลื่อนกังหันไอน้ำซึ่งขับเคลื่อนเพลาใบจักรทั้งสี่ ทำให้เรือสามารถทำความเร็วสูงสุดได้กว่า  และมีกำลังสูงสุดประมาณ 260,000 แรงม้าเพลา (190 เมกะวัตต์) ด้วยผลจากการใช้พลังงานนิวเคลียร์ ทำให้เรือเหล่านี้สามารถปฏิบัติการได้นานกว่า 20 ปีโดยไม่ต้องเติมเชื้อเพลิงและคาดว่าจะมีอายุใช้งานนานกว่า 50 ปี เรือเหล่านี้จัดอยู่ในประเภทเรือบรรทุกเครื่องบินพลังงานนิวเคลียร์และมีหมายเลขตัวเรือเรียงต่อกันตั้งแต่ CVN-68 ถึง CVN-77The letters "CVN" denote the type of ship: "CV" is the hull classification symbol for aircraft carriers, and "N" indicates nuclear-powered propulsion. The number after the "CVN" means that this is the 68th "CV", or large aircraft carrier.

เรือทั้งสิบลำในชั้นนี้ถูกสร้างขึ้นโดยบริษัทนิวพอร์ตนิวส์ชิปบิลดิง (Newport News Shipbuilding Company) ในเวอร์จิเนีย ยูเอสเอส นิมิตซ์ เรือนำของชั้น ขึ้นระวางประจำการเมื่อวันที่ 3 พฤษภาคม 1975 และยูเอสเอส จอร์จ เอช.ดับเบิลยู. บุช ลำที่สิบและลำสุดท้ายของชั้น ขึ้นระวางประจำการเมื่อวันที่ 10 มกราคม ค.ศ. 2009 ตั้งแต่ทศวรรษ 1970 เป็นต้นมา เรือบรรทุกเครื่องบินชั้นนิมิตซ์ได้เข้าร่วมในความขัดแย้งและปฏิบัติการมากมายทั่วโลก รวมถึงปฏิบัติการอีเกิลคลอว์ในอิหร่าน สงครามอ่าว และล่าสุดในอิรักและอัฟกานิสถาน

ดาดฟ้าบินทำมุมของเรือบรรทุกเครื่องบินใช้รูปแบบ CATOBAR (Catapult Assisted Take-Off But Arrested Recovery) ในปฏิบัติการของเครื่องบิน โดยมีเครื่องดีดไอน้ำ (steam catapults) และลวดจับ (arrestor wires) สำหรับการปล่อยและการนำเครื่องลงจอด นอกจากการช่วยให้ปฏิบัติการบนดาดฟ้าบินรวดเร็วขึ้นแล้ว ระบบนี้ยังช่วยให้สามารถใช้เครื่องบินได้หลากหลายประเภทมากกว่าแบบ STOVL (Short Take-Off and Vertical Landing) ที่ใช้ในเรือบรรทุกเครื่องบินขนาดเล็ก โดยปกติแล้วกองบินประจำเรือ (carrier air wing) ที่ประจำบนเรือจะมีเครื่องบินประมาณ 64 ลำ เครื่องบินขับไล่หลักของกองบินคือ F/A-18E และ F/A-18F ซูเปอร์ฮอร์เน็ต นอกเหนือจากเครื่องบินแล้ว เรือยังติดตั้งอาวุธป้องกันระยะสั้นสำหรับการต่อสู้อากาศยานและการป้องกันมิสไซล์ด้วย

ค่าใช้จ่ายต่อลำอยู่ที่ประมาณ 8.5 พันล้านดอลลาร์สหรัฐในปีงบประมาณ 2012 เทียบเท่ากับ 11.2 พันล้านดอลลาร์สหรัฐในปี 2023

เรือในชั้น
กองทัพเรือสหรัฐจัดประเภทเรือสิบลำต่อไปนี้เป็นเรือในชั้นนิมิตซ์:
+ รายชื่อเรือบรรทุกเครื่องบินชั้นนิมิตซ์ ชื่อภาษาไทยชื่อภาษาอังกฤษ หมายเลขตัวเรือ ชั้นย่อย วางกระดูกงู ปล่องลงน้ำ ขึ้นระวาง เติมเชื้อเพลิงและยกเครื่อง ท่าเรือหลัก อ้างอิง Nimitz CVN-68 นิมิตซ์ 22 มิถุนายน 1968 13 พฤษภาคม 1972 3 พฤษภาคม 1975 1998–2001 ฐานทัพเรือคิตแซป เบรเมอร์ตัน รัฐวอชิงตัน  (ชื่อเดิม ไอเซนฮาวร์)Dwight D. Eisenhower CVN-69 15 สิงหาคม 1970 11 ตุลาคม 1975 18 ตุลาคม 1977 2001–2005 สถานีทหารเรือนอร์ฟอล์ก นอร์ฟอล์ก รัฐเวอร์จิเนีย Carl Vinson CVN-70 11 ตุลาคม 1975 15 มีนาคม 1980 13 มีนาคม 1982 2005–2009 กองบินทหารเรือนอร์ทไอแลนด์ แซนดีเอโก รัฐแคลิฟอร์เนีย Theodore Roosevelt CVN-71 ทีโอดอร์ โรเซอเวลต์ 31 ตุลาคม 1981 27 ตุลาคม 1984 25 ตุลาคม 1986 2009–2013 กองบินทหารเรือนอร์ทไอแลนด์ แซนดีเอโก รัฐแคลิฟอร์เนีย Abraham Lincoln CVN-72 3 พฤศจิกายน 1984 13 กุมภาพันธ์ 1988 11 พฤศจิกายน 1989 2013–2017 กองบินทหารเรือนอร์ทไอแลนด์ แซนดีเอโก รัฐแคลิฟอร์เนีย George Washington CVN-73 25 สิงหาคม 1986 21 กรกฎาคม 1990 4 กรกฎาคม 1992 2017–2023 ฐานทัพเรือโยโกซูกะ โยโกซูกะ ประเทศญี่ปุ่น John C. Stennis CVN-74 13 มีนาคม 1991 11 พฤศจิกายน 1993 9 ธันวาคม 1995 2021– สถานีทหารเรือนอร์ฟอล์ก นอร์ฟอล์ก รัฐเวอร์จิเนีย(อยู่ระหว่างการ RCOH ที่นิวพอร์ตนิวส์ชิปบิลดิง)  (ชื่อเดิม ยูไนเต็ดสเตตส์)Harry S. Truman CVN-75 29 พฤศจิกายน 1993 7 กันยายน 1996 25 กรกฎาคม 1998  สถานีทหารเรือนอร์ฟอล์ก นอร์ฟอล์ก รัฐเวอร์จิเนีย Ronald Reagan CVN-76 โรนัลด์ เรแกน 12 กุมภาพันธ์ 1998 4 มีนาคม 2001 12 กรกฎาคม 2003  ฐานทัพเรือคิตแซป เบรเมอร์ตัน รัฐวอชิงตัน George H.W. Bush CVN-77 6 กันยายน 2003 9 ตุลาคม 2006 10 มกราคม 2009  สถานีทหารเรือนอร์ฟอล์ก นอร์ฟอล์ก รัฐเวอร์จิเนีย

 หมายเหตุ 

 อ้างอิง 

 แหล่งข้อมูลอื่น 

 Nimitz Class Nuclear-Powered Aircraft Carriers, USA


น
*
หมวดหมู่:เรือในสังกัดกองทัพเรือสหรัฐ
นิมิตซ์
หมวดหมู่:เรือในสงครามเย็น
หมวดหมู่:เชสเตอร์ ดับเบิลยู. นิมิตซ์